Red Hot Chili Peppers - "By the way" 

Disc dal mais proponì dal Battaporta dal Radio Rumantsch da Patrick Capaul

Il nov disc dals Peppers, co è quel? Meglier che il davos? Èn els puspè uschia sco pli baud? Dumondas che fans da quella band tschentan in a l'auter suenter mintga nova schiba dals Californians....E davaira, in fan dals Red Hot Chili Peppers è auter che tschel: Tgi stat sin "blood sugar sex magic", tgi sin "mothers milk" e tgi sin "californication" - "one hot minute" era gea bain dad in'autra band ... u betg?
Bun, puspè ina giada èsi uschè lunsch, la nova dals Peppers è puspè qua! E las aspectativas, quellas èn da tuttas varts autas sco adina, autas pli che mai! Ils fans da "blood sugar" spetgan lezza successiun, quels da "californication" lezza, e betg in sulet para da vulair in mix. Dentant "by the way", la nova dals Peppers, è exact "bloodsugarnication"! - Davaira! Anc mai n'èn Anthony Kiedis, Flea, John Frusciante e Chad Smith stads uschè omogens, anc mai n'èn chanzuns diras stadas uschè poppigas, anc mai n'èn balladas stadas uschè funkigas, anc mai n'èn ils Peppers stads pli rockigs, funkigs, souligs, punkigs. Anc mai n'èn els sa preschentads uschè cotschens e chauds. Lur 36'651 avel comeback è gartegià, las novas veglias influenzas èn bler da pli part dal agen stil che mai insacura influenzas. Suenter bainprest ventg onns Red Hot Chili Peppers, tonnas da drogas, millis dad orgias e tschients da tattoos: Ladys and gentlemen, welcome the new RHChP "by the way", this band is by the way on the way to get your hottest, sexiest meal ever .... bun appetit!

Discografia: Red Hot Chili Peppers - By the way (Warner)